**ZAPISNIK SA SJEDNICE ŠKOLSKOG ODBORA**

**ODRŽANE 01. TRAVNJA 2016. GODINE**

Sjednica je započela u 7:30 sati u Matičnoj školi u Končanici.

**Nazočni:** Višnja Veber Malina, predsjednica, članovi: Romana Jurić, VěraVystyd

 Darko Holinka, Zlatko Bakunić, Danijel Lipušić, Miran Husak , ravnatelj škole Jaromir Vrabec, sindikalni povjerenik Aleksandar Vacka i voditelj računovodstva Sanja Karnik- Holinka

**Voditeljica zapisnika:**Drahuška Bakunić

 Predsjednica Školskog odbora Višnja Veber Malina otvara sjednicu, pozdravlja prisutne i konstatira da su prisutni svi članovi školskog odbora i predlaže sljedeći:

 **Dnevni red:**

1. Usvajanje zapisnika s prethodne sjednice Školskog odbora.

 2. Rješavanje po natječaju za radno mjesto učitelja/ice:

 - glazbene kulture na neodređeno, nepuno radno vrijeme, ukupno 22 sata

 - matematike naneodređeno, nepuno radno vrijeme, ukupno 18 sati

 - biologije na neodređeno, nepuno radno vrijeme, ukupno 16 sati

 - likovne kulture na neodređeno, nepuno radno vrijeme, ukupno 7 sati

 3. Prodaja školskih stanova u Daruvarskom Brestovcu

 4. Donošenje odluke o prihvaćanju Financijskog izvješća za razdoblje

 od 01.01.- 31.12.2015.godine.

5. Razno

Jednoglasno je usvojen predloženi dnevni red školskog odbora.

**Ad.1.**  Jednoglasno je usvojen zapisnik s prethodne sjednice školskog odbora.

**Ad.2.** Za radno mjesto **učitelja glazbene kulture** na neodređeno, nepuno radno vrijeme ukupno 22 sata ravnatelj predlaže Dalibora Kolara,Stručni specijalist, ing. informacijskih tehnologija . Prisutni članovi školskog odbora jednoglasno su dali suglasnost na odluku ravnatelja da se u radni odnos učitelja glazbene kulture primi Dalibor Kolar.

**- učitelja matematike,**na neodređeno, nepuno radno vrijeme 18. sati pristigla je samo zamolba Dalibora Kolara, Stručni specijalist, ing. informacijskih tehnologija.Ravnatelj predlaže da se Dalibora Kolara primi na radno mjesto učitelja matematike. Nakon provedenog glasovanja jednoglasno je prihvaćen prijedlog ravnatelja.

-**učitelja biologije** na neodređeno nepuno radno vrijeme ukupno 16 sati ravnatelj predlaže Ivanu Jovanović, dipl.učiteljica razredne nastave s pojačanim prirodoslovljem. Nakon provedenog glasovanja jednoglasno je prihvaćen prijedlog ravnatelja.

-**učitelja likovne kulture** na neodređeno, nepuno radno vrijeme 7 sati, pristigla je molba Diane Vidović Petrović stoga ravnatelj predlaže da je se primi na navedeno radno mjesto. Nakon provedenog glasovanja članovi školskog odbora jednoglasno su prihvatili prijedlog ravnatelja.

**Ad.3.** Ravnatelj upoznaje članove školskog odbora da je škola upisana kao vlasnik stanova u Daruvarskom Brestovcu. Radi se o dva školska stana koji je koristila pokojna Milada Brod, a sada u njemu živi njezin sin Edo Brod i Franjo Puškarić. Stanovi su jako lošem stanju i zahtijevaju ulaganja za koje škola nema osigurana financijska sredstva. Članovi školskog odbora su mišljenja da se cijena stanova odredi temeljem službene procjene ovlaštene osobe.

Članovi školskog odbora suglasni su da prednost kod kupnje stana će imati zaposlenici škole.

Županija kao osnivač dala je suglasnost školi za prodaju navedenih stanova, upoznaje ravnatelj članove školskog odbora.

**Ad.4.** Računovotkinja Sanja Karnik-Holinka je upoznala članove školskog odbora s Financijskim izvješćem za razdoblje od 01.01-31.12.2015.godine. Županija kao osnivač je za 30% smanjila izdatke za materijalne troškove stoga najveći problem stvara financiranje energenata (plina) u zimskim mjesecima, upoznaje ravnatelj članove školskog odbora. Ravnatelj je istaknuo da je zadovoljan sa Savezom Čeha u RH jer su u 2015.g. pomogli u kupnji likovnih mapa za učenike i platili troškove legalizacije za Odmaralište Tkon u iznosu od 6.000,00 kn. Predsjednica školskog odbora Višnja Veber Malina poziva na glasovanje. Nakon provedenog glasovanja članovi školskog odbora jednoglasno su prihvatili Financijskoizvješće za razdoblje od 01.01.-31.12.2015.godine.

**Ad.5.**  Pod točkom razno nije bilo predložene teme.

Sjednica školskog odbora je završila u 8:30 sati.

Voditelj zapisnika: Predsjednica školskog odbora:

Drahuška Bakunić Višnja Veber Malina